Bazaware ce kuma ba auren dole aka yi mata ba inji wanda ya auri Karamar Yarinya
Sai da na biya sadakin N300, 000 kuma ba auren dole aka yi mata ba inji wanda ya auri Karamar Yarinya
6 months ago 4531 views by Muhammad Malumfashi
A cikin ‘yan kwanakin nan ne ake ta surutu bayan an ji labarin yadda wata karamar yarinya ta auri wani Dattijon mutum tsofai-tsofai a cikin Arewa maso tsakiyar Najeriya. Yanzu dai gaskiyar lamarin ya fito fili.
Alhaji Yakubu Umar Mainasara da Amaryar sa wajen biki
Gidan Jaridar VOA ta Amurka ta bi diddikin labarin wannan aure da aka yi a cikin Garin Lapai a Jihar Neja inda aka gano cewa wannan Mutumi bai kai shekarun da ake ta yadawa ba, asali dai shekarun wannan Dattijo a Duniya 61.
Bayan haka kuma Iyayen wannan yarinya da aka aurar, sun bayyana cewa shekarun ta sun haura 20, akasin abin da aka rika ji a baya. Jaridar nan ta Daily Nigerian ta rahoto cewa wannan yarinya tana da shekaru 16 ne rak da haihuwa.
Wani karin bayani da mu ka samu shi ne, wannan yarinya tayi aure har sau 2 a da, don haka auren ta da wannan Dattijo ba shi ne auren ta na farko ba. Wannan ya sa Alhaji Mainasara yace sam ba yayi wa Amaryar ta sa kallon yarinya.
KU KARANTA: Dattijo dan shekara 70 ya auri yarinya yar karamar Yarinya a Najeriya
Yakubu Umar Mainasara ya kuma bayyanawa ‘Yan jarida cewa ba auren dole aka yi wa wannan Baiwar Allah ba inda yace bai tursasa mata ta aure sa ba. Wani babban Malamin addinin Musulunci a Jihar, yace auren bai saba wata doka ba.
Yanzu dai har Hukumar da ke kare hakkin kanana yara a Najeriya ta soma binciken wannan aure da aka yi tsakanin Alhaji Yakubu Umar Mainasara ‘Dan shekara 60 da Sahibar sa mai shekaru kusan 21 inda aka biya sadakin N300, 000.
A wani bidiyo, mun ga yadda wannan Budurwa ta rika tika rawa a lokacin bikin ta da wannan Dattijo, inda shi kuma yake lika mata sababbin kudi. Dazu kuma kun ji cewa Wani Matashi 'Dan Jihar Neja mai shekaru 26 ya kammala karatun PhD a Kasar waje.
Hausa NewsDaurin AureMatsalolin Mata A Gidan Aure Latest NewsHotunan AureMata Da Miji
Ahmed Indimi Lil Kesh biography Regina Daniels biography MTN beta talk Closing date for JAMB 2018
ICPC za ta fara bin kwakwafin aiyukan da 'yan majalisar tarayya suka yi a mazabu...
39 minutes ago 731 views
Sha’anin tsaro: Jam’iyyar APC ta caccaki Shugaban PDP Secondus